**Referat møte i Læringsmiljøutvalget**

**Tid: 31.08.2021 kl. 13:00−15:00**

Tilstede:

Margrethe Karijord Johnsen - Leder

Sarah Naomi Lunner – Nestleder

Christine Ruud - Utvalgsmedlem

Sandra Marie Hansen - Utvalgsmedlem

Ann-Charlot Brandstorp - Utvalgsmedlem

Annette Veberg Dahl - Utvalgsmedlem

Sveinung Dale - Utvalgsmedlem

Tommy Payne - Møtesekretær

Forfall:

Sara Adele Haugen - Utvalgsmedlem (deltok på valg via e-post)

Observatører:

Elise M.L. Ager

### Vedtakssak: Referat og saksliste 5 min

Referat og saksliste godkjent.

Vedtakssak: Valg av leder og nestleder v / Tommy 15 min

Det ble gjennomført valg med stemmegivning digitalt via nettskjema.

Christine Ruud ble valgt som ny utvalgsleder og Ann-Charlot Brandstorp som utvalgets nestleder. Respektive var eneste kandidater og ble valgt inn enstemmig blant stemmegiverne.

Helia har trukket seg fra sitt verv som studentrepresentant hvor Studentparlamentet jobber med å rekruttere ny student til den fjerde og siste plassen i utvalget.

Orienteringssak: Gjennomgang av mandat og roller for nye studentrepresentanter v / Margrethe 15 min

Margrethe gjennomgikk utvalgets mandat og Universell sin LMU-håndbok for studentrepresentanter.

Diskusjonssak: Hybridundervisning / digitale alternativer ved engstelse for smitte av Covid-19 v / Christine 15 min

Det har vært rettet henvendelse fra studentene ved ett av fakultetene vedrørende muligheter for at undervisning kan gjøres tilgjengelig for studenter som ikke ønsker å møte til fysiske undervisning som følge av engstelse for smitte av Covid-19. Studentene har mottatt svar om at engstelse for Covid-19 ikke skal tas hensyn til på samme måte som konkret sykdom med tanke på digitale alternativer / hybridundervisning hvor dette ble diskutert i utvalget. Prorektor informerte om at det nylig har vært møte mellom studiedirektør og kommunoverlege(r) hvor det nå er en enighet om at det er viktig at institusjonen med dens studenter og ansatte i størst mulig grad kommer tilbake til normalen da dette er viktig også for å ivareta deres psykiske helse hvor målet ikke lenger er null smitte slik som tidligere. Dessuten tilsier erfaringer at hybride undervisningsformer ikke fungerer like godt som rene fysiske eller rene digitale samlinger. I de tilfeller hvor engstelse går over til mer sykdomsrelaterte symptomer må derimot dette møtes i henhold til eventuelt behov og vedtak knyttet til tilrettelegging. Studentene er også opptatt av at tilbakemeldingen fra det aktuelle fakultet i denne saken burde ha vært noe mer nyansert og dertil sett opp mot sammenhengen psykisk helse og resultater fra SHOT.

Vedtakssak: Valg av representanter for arbeidsgruppe som skal gjennomføre dialogmøter mellom fakultetene og LMU v / Margrethe 10 min

Kontakt mellom fakultetene og LMU er viktig for å kunne dokumentere institusjonens arbeid med læringsmiljø (jfr. UH-lovens §4-3(4)). Tidligere har det vært avholdt dialogmøter med avdelingene. Dette er tidkrevende arbeid. Det er behov for å diskutere/avklare hvordan formen på dialogen mellom fakultetene og LMU bør være. Det opprettes en arbeidsgruppe bestående av to ansatte og minst en student for å jobbe med dette. Ann-Charlot, Margrethe og Christine ble valgt inn til arbeidsgruppen. Sandra deltar også i første møte og vil med bakgrunn i dette gi endelig tilbakemelding på om hun har mulighet til å bidra videre. Det ble videre løftet frem at utvalget for øvrig kan bidra med innspill til organiseringen av arbeidet, samt at læringsmiljøansavarlige i studentrådene ved fakultetene bør involveres for lokal forankring.

Vedtakssak: Høring fra Kunnskapsdepartementet om endringer i universitets – og høyskoleloven, fagskolen og opplæringsloven v / Tommy 20 minutter

I hovedsak gjelder høringen en tydeliggjøring av endringer i reglene om studentrettigheter i universitets- og høyskoleloven slik at studentenes rettigheter fremgår tydeligere i loven. Det er spesielt knyttet til

* + Utdanningsplan som verktøy for faglig oppfølging av studentene
  + Studentenes læringsmiljø, bestemmelsene skal presenteres på en mer oversiktlig måte som gjør de lettere å forstå
  + Tydeliggjøring av lovkravet om universell utforming
  + Permisjonsordning og retten til permisjon skal fremgå av loven
  + Opprettelse av flere klagenemnder eller utvidet klagenemnd
  + Tydeliggjøring av regelverket knyttet til bestemmelser om annullering av eksamen ved formelle feil

Læringsmiljøutvalget er sammen med seksjonene i Avdeling for studieadministrasjon høringsinstanser ved HiØ. Høringssvar sammenstilles av avdelingen og godkjennes av rektor før innsendelse til KD.

Tommy gikk gjennom aktuelle lovendringer knyttet til paragraf 4.3 og utvalget besluttet at det ikke har kommentarer til høringen annet enn at det takker for muligheten til å være høringsinstans og at lovendringene ønskes velkommen som del av å styrke arbeidet med læringsmiljøet og sikring av studentenes rettigheter.

Vedtakssak: Møteplan og møteform for semesteret v / Tommy 10 min

Møtene legges til torsdager mellom klokken 09:30-11:30 med syklus anslagsvis hver 4. uke. Grunnet undervisning legges det ikke opp til møte den 25.11. Utvalgssekretær lager møteinnkallinger i henhold til dette.

Det er videre viktig at studentrepresentantene melder forfall til utvalgssekretær så raskt som mulig, samt at vara får beskjed fra den enkelte. Studentleder kan bistå å kontakte varaer ved behov.

Orienteringssak: Kort gjennomgang av studiestartundersøkelsen 2021 v / Tommy 20 min

Studiestartundersøkelsen ble kort oppsummert knyttet til de mest sentrale aspektene ved studiestart. Det vil bli gitt en mer detaljert gjennomgang når undersøkelsen blir bearbeidet og ferdigstilt.

Eventuelt

Kort informasjon fra prorektor for utdanning:

* Det utlyses midler fra Universell knyttet til stimuleringsmidler for UU i faglig henseende. LMU kan her bistå med informasjon ut til fakultetene om ordningen, samt eventuelt bidra til samarbeid med fagmiljø.
* Prosjektgruppen som jobber med tiltak knyttet til teksting av undervisningsvideoer har lagt til rette for økt involvering av fakultenene (prodekanene for utdanning) da ordningen ikke har fungert optimalt.
* HiØ mottok 3,6 millioner fra KD for å ansette studenter som skal bidra til økt faglig støtte til studenter. Det er fortsatt midler igjen og fakultetene vil nå i økt grad kunne rekruttere studenter til slik oppdrag selv.